stanford-oval/wikipedia huggingface dataset:
เท็ด บันดี
ประวัติ

ธีโอดอร์ โรเบิร์ต บันดี เกิดวันที่ 24 พฤศจิกายน พ.ศ. 2489 ในชื่อ ธีโอดอร์ โรเบิร์ต โคเวล ในเมืองเบอร์ลิงตัน รัฐเวอร์มอนต์ บิดาทิ้งเขาและมารดาไปตั้งแต่เขายังไม่เกิด และไม่ได้แต่งงานกับมารดาของเขา บันดีถูกเลี้ยงมาในฐานะลูกของตาและยาย โดยโกหกว่ามารดาเป็นพี่สาวของเขา บันดีไม่รู้ความจริงนี้จนกระทั่งลูกพี่ลูกน้องของเขายกเรื่องนี้มาบอก เมื่อเขามีอายุ 10 ปี
บันดี้จบการศึกษาจากวูดโรว์วิลสันไฮสคูล  ใน พ.ศ. 2508 และได้ทุนเล่าเรียนที่มหาวิทยาลัยพูเจต์ซาวน์ ทาโคมา วอชิงตัน ในสาขาจิตวิทยา ภายหลังจากศึกษาไป 2 ภาคการศึกษา เขาตัดสินใจย้ายไปเรียนที่มหาวิทยาลัยวอชิงตัน ในซีแอตเทิล และได้เริ่มความสัมพันธ์กับ สเตฟานี บรูกส์ เพื่อนร่วมสถาบันที่มาจากตระกูลผู้ดีในแคลิฟอร์เนีย ทั้ง 2 คบหากันเป็นคู่รัก หลังจากบรูกส์รับปริญญาในปี พ.ศ. 2511 บรูกส์ที่ไม่ค่อยพอใจในความอ่อนแอและขาดความทะเยอทะยานของบันดี ได้ตัดความสัมพันธ์กับเขาและกลับไปแคลิฟอร์เนีย
บันดีพักการเรียนและกลับไปที่ เบอร์ลิงตัน เวอร์มอนต์ บ้านเกิดของเขา ทำงานเป็นเสมียนอยู่ 1 ปี จึงกลับไปศึกษาต่อที่ซีแอตเทิลอีกครั้ง และเริ่มมีนัดกับ อลิซาเบธ เคลิพเฟอร์ เลขานุการที่หย่าแล้วและมีบุตรสาวติดมาด้วย 1 คน บันดีจบการศึกษาในปี พ.ศ. 2516 เขาปรับปรุงมารยาทและการแต่งตัว หัดเข้าสังคมและอาศัยคนรู้จักจนเข้าสู่สำนักงานของรองประธานาธิบดี เนลสัน ร็อกกีเฟลเลอร์ เพื่อการรณรงค์หาเสียงของพรรครีพับลิกัน ในฐานะผู้สนับสนุนรองประธานธิบดีร็อกีเฟลเลอร์ เขาขยันขันแข็ง ไม่เกี่ยงงาน จนสมาชิกพรรคคาดหวังว่าเขาจะไต่เต้าขึ้นเป็นนักการเมืองได้ เมื่อเขาต้องเดินทางไปแคลิฟอร์เนีย เขาก็ได้พบกับ สเตฟานี บรูกส์ และกลับมามีนัดกันอีกครั้ง เขาคบหากับเคลิพเฟอร์และบรูกส์ไปพร้อมๆกัน โดยที่ทั้ง 2 คนไม่รู้เรื่องของอีกฝ่าย บันดีและบรูกส์ได้ตกลงหมั้นหมายกันเพื่อจะเข้าพิธีสมรส แต่จากนั้นบันดีตัดความสัมพันธ์กับบรูกส์ลงอย่างกลางคัน
ข่มขืนและฆาตกรรม

แอน รูล์ ผู้เขียนหนังสือชีวประวัติและอาชญากรรมของ เท็ด บันดี ในหนังสือที่มีชื่อว่า The Stranger Beside Me และนักสืบ โรเบิร์ต ดี เคปเพล ผู้เกี่ยวข้องกับคดีของบันดีเชื่อว่าบันดี้ น่าจะเริ่มฆ่าคนมาตั้งแต่ยังเด็ก โดย แอน แมรี เบอร์ เด็กหญิงวัย 8 ขวบจากเมืองทาโคมาหายตัวไปจากบ้านในปี พ.ศ. 2504 ขณะนั้นบันดีอายุ 14 ปี ซึ่งบันดีปฏิเสธว่าไม่ได้ฆ่า แอน เบอร์ และ 1 วันก่อนการประหารเขาบอกกับทนายของเขาว่าเขาเริ่มพยายามลักพาตัวผู้หญิงจริงๆในปี พ.ศ. 2512 ซึ่งอาชญากรรมครั้งแรกที่ถูกยืนยันอย่างเป็นทางการเกิดขึ้นในปี พ.ศ. 2517 เมื่อเขาอายุได้ 27 ปี ในวันที่ 4 มกราคม พ.ศ. 2517 ภายหลังเที่ยงคืนเล็กน้อยบันดีเข้าไปในห้องนอนที่อยู่ใต้ถุนของอาคารของ โจนี เลนซ์ อายุ 18 ปี นักศึกษาของมหาวิทยาลัยวอชิงตัน เขาทุบศีรษะเลนซ์ด้วยท่อนเหล็กขณะที่เลนซ์กำลังหลับ และเสียบท่อนเหล็กเข้าไปในช่องคลอดของเลนซ์ ในตอนเช้าเพื่อนร่วมห้องมาพบในขณะที่เลนซ์กำลังโคมาและนอนจมกองเลือด เลนซ์รอดชีวิตแต่สมองถูกกระทบกระเทือนอย่างรุนแรง เหยื่อรายต่อมาของบันดีคือ ลินดา แอน เฮียลีย์ นักศึกษามหาวิทยาลัยวอชิงตันอีกคนหนึ่ง ในคืนวันที่ 31 ของเดือนเดียวกันบันดีงัดเข้าไปในห้องของเฮียลีย์ ทุบเธอจนหมดสติ ใช้ผ้าปูเตียงห่อร่างของเฮียลีย์และแบกเธอหายไป
ผู้หายสาบสูญอื่นๆที่ตามมาใน พ.ศ. 2517
12 มีนาคม ดอนนา เกล แมนสัน นักศึกษาวิทยาลัยเอเวอร์กรีนสเตต
17 เมษายน ซูซาน แลนคอท นักศึกษาวิทยาลัยเซนทรัลวอชิงตันสเตต
6 พฤษภาคม โรเบอต้า พาร์กส์ นักศึกษามหาวิทยาลัยโอเรกอน
1 มิถุนายน เบลนด้า บอล เป็นผู้หายสาบสูญเพียงคนเดียวที่ตำรวจพบว่าไม่ได้เป็นนักศึกษา
11 มิถุนายน จอร์เจี้ยน ฮอกกินส์ นักศึกษามหาวิทยาลัยวอชิงตัน
วันที่ 14 กรกฎาคม พ.ศ. 2517 เป็นวันที่บันดีฆาตกรรมหญิงสาว 2 คนในวันเดียวด้วยการลักพาตัวในเวลากลางวัน เจนิซ ออตต์ และ เดนิส เนสรันด์ หายตัวไปจากทะเลสาบซัมมามิช เมืองอิซซาควาห์ รัฐวอชิงตัน มีพยาน 8 คน บอกตำรวจว่าเห็นชายหนุ่มหน้าตาดีมีเฝือกที่แขนซ้าย เรียกตนเองว่า "เท็ด" ซึ่ง 5 ใน 8 คนนั้นเป็นหญิงสาวที่ถูกขอให้ช่วยยกเรือใบเล็กลงมาจากรถเต่าโฟล์คสวาเกน 1 ใน 5 คนนั้นเดินไปกับ "เท็ด" จนมองเห็นว่าไม่มีเรือใบเล็กอยู่ที่รถโฟล์คสวาเกน จึงปฏิเสธที่จะเดินต่อ พยานที่เหลืออีก 3 คนคือผู้ที่เห็นเขาเข้าพูดกับ เจนิซ ออตต์ เกี่ยวกับเรื่องเรือใบเล็ก และไม่มีใครเห็นออตต์อีกเลย และเนสรันด์หายตัวไปในอีก 4 ชั่วโมงต่อมา
วันที่ 7 กันยายน พ.ศ. 2517 ตำรวจรัฐพบศพของออตต์และเนสรันด์แล้ว แต่บันดีได้เดินทางไปที่ซอลต์เลคซิตี เนื่องจากผู้ว่าการรัฐวอชิงตันสนับสนุนให้เขาได้ไปศึกษาต่อด้านกฎหมาย ที่มหาวิทยาลัยยูทาห์ วันที่ 2 ตุลาคม แนนซี วิลคอกซ์ หายสาบสูญไป จากซอลต์เลคซิตี วันที่ 18 ของเดือนเดียวกัน แมริซา สมิธ อายุ 17 ปี บุตรสาวของนายตำรวจเมืองมิดเวล รัฐยูทาห์ บิดาของสมิธได้เตือนเธอให้ระวังตัวแล้วหลายครั้ง ซึ่งบันดีฆาตกรรมสมิธด้วยการรัดคอ ข่มขืนเธอทางทวารหนัก ทุบที่ใบหน้าของสมิธหลายครั้ง จนบิดาและมารดาของสมิธจำศพของบุตรสาวไม่ได้
เทศบาลตำบลสระแก้ว

| เทศบาลตำบลสระแก้ว |
| --- | --- |
เทศบาลตำบล
   ตรา
ทต.สระแก้วที่ตั้งของเทศบาลตำบลสระแก้วในจังหวัดขอนแก่น
พิกัด: 15°51′17.6″N 102°53′48.1″E﻿ / ﻿15.854889°N 102.896694°E﻿ / 15.854889; 102.896694
ประเทศ:  ไทย
จังหวัด: ขอนแก่น
อำเภอ: เปือยน้อย
พื้นที่
 • ทั้งหมด: 36.69 ตร.กม. (14.17 ตร.ไมล์)
ประชากร (2559)
 • ทั้งหมด: 2,114 คน
 • ความหนาแน่น: 57.19 คน/ตร.กม. (148.1 คน/ตร.ไมล์)
รหัส อปท.: 05401102
ที่อยู่ สำนักงาน: เลขที่ 80 หมู่ที่ 1 ตำบลสระแก้ว อำเภอเปือยน้อย จังหวัดขอนแก่น 40340
เว็บไซต์: tambonsrakaew.go.th
 ส่วนหนึ่งของสารานุกรมประเทศไทย
เทศบาลตำบลสระแก้ว ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลสระแก้วและบางส่วนของตำบลเปือยน้อย (นอกเขตเทศบาลตำบลเปือยน้อย) ลักษณะภูมิประเทศเป็นลูกคลื่นลาดรอนจากทิศตะวันตก ลาดต่ำลงมาทางทิศตะวันออก ลักษณะพื้นที่ดินโดยทั่วไปเป็นดินร่วนปนทราย ไม่อุ้มน้ำ ความอุดมสมบูรณ์ของดินต่ำ มีแหล่งน้ำธรรมชาติไหลผ่าน คือ ลำห้วยเลาใหญ่ ลำห้วยเลาน้อย ลำห้วยเสียว ลำห้วยโสกผือ และลำห้วยลำพังชู
อาณาเขต

ทิศเหนือ ติดกับ เทศบาลตำบลเปือยน้อย, องค์การบริหารส่วนตำบลขามป้อม
ทิศใต้ ติดกับ องค์การบริหารส่วนตำบลดอนดู่ (อำเภอหนองสองห้อง)
ทิศตะวันออก ติดกับ องค์การบริหารส่วนตำบลปอพาน (อำเภอนาเชือก)
ทิศตะวันตก ติดกับ องค์การบริหารส่วนตำบลวังม่วง
ประวัติ

บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง
ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้ว โดยมีฐานะเป็น สภาตำบลสระแก้ว
จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบัน
การปกครอง

เทศบาลตำบลสระแก้ว ครอบคลุมพื้นที่บางส่วน 2 ตำบล (นอกเขตเทศบาลตำบลเปือยน้อย) คือ ตำบลสระแก้วและตำบลเปือยน้อย แบ่งออกเป็นจำนวน 7 หมู่บ้าน ได้แก่
เทศบาลตำบลสระยายโสม

| เทศบาลตำบลสระยายโสม |
| --- | --- |
เทศบาลตำบล
   ตรา
ทต.สระยายโสม
พิกัด: 14°16′55.8″N 99°53′52.8″E﻿ / ﻿14.282167°N 99.898000°E﻿ / 14.282167; 99.898000
ประเทศ:  ไทย
จังหวัด: สุพรรณบุรี
อำเภอ: อู่ทอง
จัดตั้ง:    • 26 มกราคม 2500 (สุขาภิบาลสระยายโสม)   • 25 พฤษภาคม 2542 (ทต.สระยายโสม) 
การปกครอง
 • นายกเทศมนตรี: ประเสริฐศักดิ์ เนตรประภิศ
พื้นที่
 • ทั้งหมด: 1.96 ตร.กม. (0.76 ตร.ไมล์)
ประชากร (2562)
 • ทั้งหมด: 2,875 คน
 • ความหนาแน่น: 1,466.83 คน/ตร.กม. (3,799.1 คน/ตร.ไมล์)
รหัส อปท.: 05720902
ที่อยู่ สำนักงาน: สำนักงานเทศบาลตำบลสระยายโสม เลขที่ 567 หมู่ที่ 3 ตำบลสระยายโสม อำเภออู่ทอง จังหวัดสุพรรณบุรี 72220
โทรศัพท์: 0-3555-9140
โทรสาร: 0-3555-9077
เว็บไซต์: http://srayaisom.go.th/
 ส่วนหนึ่งของสารานุกรมประเทศไทย
เทศบาลตำบลสระยายโสม เป็นองค์กรปกครองส่วนท้องถิ่นแห่งหนึ่งในตำบลสระยายโสม อำเภออู่ทอง จังหวัดสุพรรณบุรี มีพื้นที่ทั้งหมด 1.96 ตารางกิโลเมตร ประกอบด้วยพื้นที่บางส่วน ของ 3 หมู่บ้าน คือ หมู่ที่ 1,3 และ 4 ของตำบลสระยายโสม ซึ่งตั้งอยู่ทางทิศใต้ของอำเภออู่ทอง
ประวัติ

เทศบาลตำบลสระยายโสม แรกเริ่มก่อตั้งตามประกาศกระทรวงลงวันที่ 28 ธันวาคม 2499 โดยจัดตั้งท้องถิ่นบางส่วนของตำบลสระยายโสม อำเภออู่ทอง ขึ้นเป็น สุขาภิบาลสระยายโสม อำเภออู่ทอง จังหวัดสุพรรณบุรี โดยให้มีผลตั้งแต่วันที่ 26 มกราคม ปีถัดมา โดยครอบคลุมพื้นที่บางส่วนของตำบลสระยายโสม
ชุมชนบริเวณสุขาภิบาลสระยายโสมนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลสระยายโสม เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 29 กันยายน พ.ศ. 2559 โดยให้มีผลตั้งแต่วันที่ 3 ตุลาคม ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลสระยายโสม จึงเปลี่ยนแปลงฐานะเป็นเทศบาลตำบลสระยายโสม นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ข้อมูลทั่วไป

เทศบาลตำบลสระยายโสม ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองของเทศบาลตำบลขุนพัดเพ็งทุกทิศ
การปกครอง

เทศบาลตำบลสระยายโสม ครอบคลุมพื้นที่บางส่วนของตำบลสระยายโสม ได้แก่
หมู่ที่ 1 บ้านดอนเขว้า (บางส่วน) ตำบลสระยายโสม
หมู่ที่ 3 บ้านสระยายโสม (บางส่วน) ตำบลสระยายโสม
หมู่ที่ 4 บ้านโซ่ง (บางส่วน) ตำบลสระยายโสม
ประชากร

เทศบาลตำบลสระยายโสม มีจำนวนประชากร ทั้งหมด 2,875 คน โดยแยกได้ดังนี้
| ชุมชน | หมู่ที่ | ชาย> (คน) | หญิง> (คน) | ประชากร> (คน) พ.ศ. 2562 | ครัวเรือน> (หลัง) |
| --- | --- | --- | --- | --- | --- |
| ดอนเขว้า (บางส่วน) | 1 | 7 | 5 | 12 | 7 |
| สระยายโสม (บางส่วน) | 3 | 967 | 1,032 | 1,999 | 783 |
| โซ่ง (บางส่วน) | 4 | 382 | 482 | 864 | 243 |
| รวม | - | 1,356 | 1,519 | 2,875 | 1,033 |
เท็งงุ

ประติมากรรมเท็งงุ
เท็งงุ (ญี่ปุ่น: 天狗; โรมาจิ: Tengu; "สุนัขฟ้า, สุนัขสวรรค์") เป็นสิ่งมีชีวิตในตำนานของญี่ปุ่น โดยเชื่อว่าเท็งงุมีภาพลักษณ์ของปีศาจร้ายและมักจะสร้างพายุเข้าโจมตีผู้คนเสมอๆ ซึ่งประเทศญี่ปุ่นเป็นประเทศที่ถูกพายุถล่มบ่อยครั้ง เท็งงุเป็นข้ารับใช้ของไดเทนกุซึ่งมักปรากฏภาพของไดเทนกุที่ล้อมรอบไปด้วยเท็งงุ บางความเชื่อนั้นเชื่อว่าเท็งงุไม่ได้เป็นผีร้าย ทั้งยังเป็นปีศาจที่รักสงบและสุภาพ แต่การกระทำร้ายๆนั้นเป็นเพราะเท็งงุต้องทำตามคำสั่งของไดเทนกุ
ความเชื่อ > ลักษณะ

ตามความเชื่อแล้ว เท็งงุมีแต่เพศผู้ จะอาศัยอยู่ในป่าลึก เป็นผีที่คาดเดาไม่ได้ ตามเรื่องเล่ามักจะพฤติกรรมที่คาดเดาได้ยาก บางครั้งมันจะลักพาตัวเด็กๆไปทิ้งไว้ในป่าแล้วเฝ้ามองเด็กที่หลงทางอยู่ในป่า แต่บางเรื่องเล่าผู้คนก็บอกว่าเมื่อใดที่หลงป่า ให้ขอร้องให้เท็งงุช่วยแล้วมันจะนำทางออกจากป่าให้ได้ เท็งงุยังชอบปล่อยข่าวลือ สร้างความวุ่นวายให้มนุษย์ แต่บางคนกลับเชื่อว่าเท็งงุชอบสงคราม อีกทั้งมันยังเชื่อว่ามนุษย์ไม่ควรมีอำนาจมากเกินไป เหตุการณ์การประท้วงหรือสงครามในสมัยก่อนจึงมักโทษว่าเป็นฝีมือของเท็งงุที่ปล่อยข่าวลือ
เท็งงุสามารถเรียกพายุได้ เชี่ยวชาญมนต์มายา และวิชาแปลงกาย มีพละกำลังมากทั้งยังเจนจัดการรบ เป็นสมุนที่พึ่งพาได้ของไดเทนกุซึ่งเป็นเทนกุที่มีลำดับชั้นสูงกว่า ลักษณะของเท็งงุคล้ายกับมนุษย์นก ซึ่งมักไปไหนมาไหนด้วยการบิน แต่ว่าไดเทนกุจะใช้วิธีเคลื่อนย้ายในพริบตา มากกว่าการบินถ้าเป็นระยะทางสั้นๆ
ความเชื่อ > นิสัย

เท็งงุชื่นชมผู้กล้าที่กล้าต่อกรกับผู้นำทรราชย์ เท็งงุจะช่วยเหลือเหล่าผู้กล้า ให้สามารถสู้เพื่อความยุติธรรมได้ จึงมีคนเชื่อว่าการที่ชื่อเสียงของเท็งงุเสียหาย เป็นเพราะเหล่าผู้นำทรราชย์ที่สูญเสียอำนาจใส่ความเท็งงุ ดังนั้นแม้ว่าในยุคปัจจุบันมนุษย์จึงมีความยำเกรงเท็งงุ บางครั้งถึงกับเรียกว่าเป็น เทพพยาบาท เมื่อใดที่มนุษย์ล่มหลงในอำนาจ หรือผิดคำสาบาน เท็งงุจะออกมาจากเขาแล้วทำลายผู้นั้นให้สิ้น
ตำนาน

ตำนานที่มีชื่อเสียงเกี่ยวกับเท็งงุ คือ เรื่องราวของ มินะโมะโตะ โนะ โยะชิสึเนะ  (Minamoto no Yoshitsune)  ซึ่งเดิมชื่อว่าอุชิวากะมารุ เป็นลูกชายของ โยริโทโมะซึ่งเป็นเจ้าเมืองที่ถูกลอบสังหาร แต่อุชิวากะมารุได้รับการไว้ชีวิต อุชิวากะมารุจึงออกบวช และเร้นกายอยู่ในวัดแถบหุบเขาคุรามะ 
มีอยู่วันหนึ่ง อุชิวากะมารุได้ไปพบกับเท็งงุเข้า เท็งงุรู้สึกถูกชะตากับอุชิวากะมารุ จึงสอนเพลงดาบให้ จนอุชิวากะมารุเป็นนักดาบที่เก่งกาจ และสามารถรวบรวมกองกำลัง ชิงอำนาจกลับคืนมาได้เป็นผลสำเร็จ และได้เป็น มินาโมโตะ โน โยชิซึเนะ
ในภาพยนตร์เรื่อง จูมง นกสามขาเป็นสัญลักษณ์ของจูมง และเนื่องจากว่านกสามขากับเท็งงุมีลักษณะที่คล้ายกัน ซึ่งภาพลักษณ์ของเท็งงุไม่ค่อยดีนัก ทำให้ธิดาเทพยองมีอึนที่มองเห็นการมาของนกสามขาทำนายผิดพลาดไป คิดว่าจูมงจะเป็นกาลกีณีกับแคว้นพูยอ ต้องหาทางกำจัดเสีย ซึ่งธิดาเทพลืมไปว่าเท็งงุยังมีนิสัยชอบช่วยเหลือผู้กล้า ที่ลุกขึ้นต่อสู้กับผู้นำทรราชย์ ภายหลังธิดาเทพยองมีอึน จึงนับถือเท็งงุเป็นเทพคุ้มครอง
นกสามขาที่มีลักษณะคล้ายกับเท็งงุก็คืออีกาสามขา ยะตะกะระสุ (八咫烏)  ซึ่งเป็นนกประจำตัวของเทพีสุริยาอะมะเตะระสุและเป็นสัญลักษณ์ของสมาคมฟุตบอลญี่ปุ่นในปัจจุบัน
มีเรื่องเล่าหนึ่งเล่าว่า มีหญิงสาวคนหนึ่งที่สายตาย่ำแย่มาก เล็งอะไรไม่เคยแม่นยำเลย แต่ถูกเท็งงุเข้าสิง และในฝันเท็งงุได้สอนวิชาดาบให้กับเด็กผู้หญิงคนนั้น จนเธอกลายเป็นนักดาบที่ร้ายกาจและมีชื่อเสียง บางข่าวลือก็เล่าว่า เหล่าชิโนบิหรือนินจา คือเหล่าผู้ที่ได้รับการฝึกฝนวิชาจากเท็งงุ
เส้นขนานที่ 1 องศาเหนือ

เส้นขนานที่ 1 องศาเหนือ คือวงกลมละติจูดที่ 1 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย เอเชียตะวันออกเฉียงใต้ มหาสมุทรแปซิฟิก และทวีปอเมริกาใต้
เส้นขนานนี้แบ่งเขตแดนระหว่างอิเควทอเรียลกินีและกาบอง
ดูเพิ่ม

เส้นศูนย์สูตร
เส้นขนานที่ 2 องศาเหนือ
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เจ้าจอมมารดามา

| เจ้าจอมมารดามา |
| --- | --- |
ชื่ออื่น ๆ: คุณมา
เกิด: มา ไม่ปรากฎ เมืองพิษณุโลก อาณาจักรอยุธยา
ถึงแก่กรรม: พ.ศ. 2357 วังริมป้อมพระสุเมรุ กรุงรัตนโกสินทร์
คู่สมรส: สมเด็จพระปฐมบรมมหาชนก
บิดา: ทอง ณ บางช้าง
เจ้าจอมมารดามา หรือ คุณมา เป็นบาทบริจาริกาในสมเด็จพระปฐมบรมมหาชนก และเป็นพระชนนีในสมเด็จพระเจ้าน้องยาเธอ เจ้าฟ้ากรมหลวงจักรเจษฎา
ประวัติ

ชาติภูมิเดิมของเจ้าจอมมารดามานั้นเกิดที่เมืองพิษณุโลก พระบาทสมเด็จพระจุลจอมเกล้าเจ้าอยู่หัวทรงไว้ตามคำเล่าขานว่า บาทบริจาริกาท่านนี้เป็นพระน้องนางของสมเด็จพระอมรินทราบรมราชินีแต่ต่างวัยกันมาก จึงเข้าใจว่าจะเป็นขนิษฐาร่วมพระบิดาเท่านั้น[ต้องการอ้างอิง] ต่อมาคุณมาได้สมรสกับพระอักษรสุนทรศาสตร์ (ทองดี) (ต่อมาคือ สมเด็จพระปฐมบรมมหาชนก) มีพระราชโอรส 1 พระองค์คือ
พระองค์เจ้าชายลา ในรัชสมัยพระบาทสมเด็จพระพุทธยอดฟ้าจุฬาโลกมหาราช ทรงมีพระราชดำริว่ามีความชอบ จึงทรงโปรดเกล้าฯ ให้เป็น สมเด็จพระเจ้าน้องยาเธอ เจ้าฟ้าลา ต่อมาทรงโปรดเกล้าฯ เป็น กรมหลวงจักรเจษฎา
เมื่อกรุงศรีอยุธยาเสียกรุงครั้งที่ 2 เมื่อ พ.ศ. 2310 เจ้าจอมมารดามาพร้อมด้วยเจ้าฟ้าลาทรงติดตามสมเด็จพระปฐมบรมมหาชนกไปประทับที่เมืองพิษณุโลกจนสมเด็จพระปฐมบรมมหาชนกเสด็จสวรรคต เจ้าฟ้าลากับเจ้าจอมมารดามาจึงได้ปลงพระศพและนำพระอัฐิมาถวายพระบาทสมเด็จพระพุทธยอดฟ้าจุฬาโลก ซึ่งภายหลังได้เป็นความชอบใหญ่หลวงของเจ้าฟ้าลาและเจ้าจอมมารดามา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
"...เมื่อเวลาพม่าเข้าล้อมกรุงเทพทวาราวดีศรีอยุทธยาเวลาที่สุดนั้น สมเด็จพระบรมมหาไปยกาธิบดีมีพระดำริห์จะออกจากกรุงเทพทวาราวดีศรีอยุทยา... เมื่อได้ช่องจึงได้พาแต่พระกุมารพระองค์น้อยกับหญิงบาทบริจาริก ซึ่งเปนหม่อมมารดาของพระกุมารนั้นไปอาไศรยอยู่ณเมืองพระพิศณุโลก... ภายหลังทรงพระประชวรแล้วเสด็จสวรรคตอยู่ในเมืองพระพิศณุโลก... จึงพระโอรส คือ กรมหลวงจักรเจษฎากับหม่อมมารดาซึ่งตามเสด็จไปด้วยนั้น ได้มีความกตัญญูกตะเวทีได้จัดการถวายพระเพลิงตามกำลังที่จะทำได้แล้ว ได้เชิญพระบรมอัฐิกับพระมหาสังข์อุตราวัฏ ซึ่งเปนของสำหรับสกุลสืบมาแต่ก่อนเปนสำคัญคืนนำกลับลงมาแล้ว ได้ทูลเกล้า ฯ ถวายแด่พระบาทสมเด็จพระพุทธยอดฟ้าจุฬาโลกย์ เมื่อครั้งเสด็จอยู่วังบ้านหลวงในกรุงธนบุรีเมื่อแผ่นดินเจ้ากรุงธนบุรีนั้น เปนความชอบอันยิ่งใหญ่ของกรมหลวงจักรเจษฏา แลคุณมาซึ่งเปนหม่อมมารดานั้นอยู่..."
หลังจากประดิษฐานพระราชวงศ์แล้ว ทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้ากรมหลวงจักรเจษฎา และเจ้าจอมมารดามา ไปประทับ ณ วังริมป้อมพระสุเมรุ ภายหลังจากกรมหลวงจักรเจษฎา สิ้นพระชนม์เมื่อ พ.ศ. 2350 เจ้าจอมมารดามาได้พำนักอยู่ที่วังริมป้อมพระสุเมรุต่อมาจนถึงแก่อนิจกรรม
เจ้าจอมมารดามาถึงแก่อนิจกรรมในรัชสมัยพระบาทสมเด็จพระพุทธเลิศหล้านภาลัย เมื่อ พ.ศ. 2357 พระราชทานเพลิงศพ ณ วัดสุวรรณาราม เมื่อวันที่ 11 กันยายน พ.ศ. 2357 อัฐิของท่านถูกนำไปลอยอังคาร หลังเจ้าจอมมารดามาถึงแก่อนิจกรรม พระบาทสมเด็จพระพุทธเลิศหล้านภาลัยก็มิได้ทรงโปรดให้เจ้านายพระองค์ใดมาประทับที่วังริมป้อมพระสุเมรุอีก
เล็บครุฑ

เล็บครุฑ อาจหมายถึง
ต้นเล็บครุฑ ซึ่งเป็นพืชชนิดหนึ่ง
เล็บครุฑ นวนิยายไทย
เล็บครุฑ ภาพยนตร์ไทย
เล็บครุฑ ละครโทรทัศน์ไทย
เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค

เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค (Alexandra Rosemarie Ingrid Benedikte) เป็นพระธิดาในริชชาร์ท เจ้าชายที่ 6 แห่งไซน์-วิทเกินชไตน์-แบร์เลอบวร์ค และเจ้าหญิงเบเนดิกเทอแห่งเดนมาร์ก เป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7 พระองค์เสกสมรสกับเคานต์เจฟเฟอร์สันแห่งเพอร์ฟิวและเคลนท์-อิลลักค์ พระองค์จึงมีพระอิสริยยศเป็น เคาน์เตสแห่งเพอร์ฟิวและเคลนท์-อิลลักค์ ตามพระสวามี มีพระบุตร 2 พระองค์ ต่อมาใน พ.ศ. 2560 พระองค์และพระสวามีได้ประกาศแยกทางกันอย่างเป็นทางการ พระบุตรทั้งสองมีสิทธิ์ไปมาหาบิดาได้ตามปกติ
เสกสมรสครั้งที่ 2

เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค ทรงเสกสมรสครั้งที่ 2 กับเคานต์มิเคล เอห์เลอเฟลด์-เลาเออร์วิก-บิลเลอ เคานต์แห่งเอเกสคอฟ เลขาธิการพระราชวัง สำนักพระราชวังเดนมาร์ก เมื่อวันที่ 18 พฤษภาคม พ.ศ. 2562 โดยมีเจ้าฟ้าหญิงเบเนดิกเทอแห่งเดนมาร์ก พระมารดา เจ้าชายกุสทัฟแห่งไซน์-วิทเกินชไตน์-แบร์เลอบวร์ค เจ้าหญิงนาตาลีแห่งไซน์-วิตเกนชไตน์-เบอร์เลบวร์ค เสด็จมาร่วมงาน ณ วิหารเซนต์เยอร์เกน เมืองสเวนด์โบร์ก ราชอาณาจักรเดนมาร์ก
เชย์นา เบสซเลอร์

| Shayna Baszler |
| --- | --- |

เกิด:  (1980-08-08) 8 สิงหาคม ค.ศ. 1980 (44 ปี) Sioux Falls, South Dakota
การศึกษา: MidAmerica Nazarene University
ประวัติมวยปล้ำอาชีพ
ชื่อบนสังเวียน: Shayna Baszler
ส่วนสูง: 5 ft 7 in (1.70 m)
น้ำหนัก: 136 lb (62 kg)
มาจาก: Sioux Falls, South Dakota
ฝึกหัดโดย: Josh Barnett Mercedes Martinez WWE Performance Center
เปิดตัว: September 26, 2015
เชย์นา เบสซเลอร์ (Shayna Baszler; 8 สิงหาคม ค.ศ. 1980(1980-08-08)) เป็นนักสู้แบบผสมและนักมวยปล้ำอาชีพชาวอเมริกันปัจจุบันได้เซ็นสัญญากับ WWE ซึ่งเธอได้สังกัดค่ายพัฒนาทักษะ NXT เธอเคยได้รับการฝึกฝนมาก่อนจากอดีตแชมป์เฮฟวี่เวท UFC จอช บาร์เน็ตต์ เธอมีสถิติชนะ 15 แพ้ 11 ครั้ง และชัยชนะ 14 ครั้งโดยซับมิสชั่น
เธอได้รับการยอมรับให้เป็นที่นิยมโดยเฉพาะอย่างยิ่ง Hammerlock ส่งการตั้งค่าในขณะที่บนหลังของเธอ; การตั้งค่าที่เธอเคยใช้เพื่อเอาชนะนักสู้หญิงจำนวนมากรวมถึงร็อกแซนโมเดอเฟริ ในการให้สัมภาษณ์กับ Jordan Breen เกี่ยวกับเครือข่ายวิทยุ Sherdog เธอได้ขนานนามการยอมทำตามซึ่งเธอได้สร้างไว้ในการฝึกฝนในขณะที่ "Shwing"
ภายใต้บิลลี่โรบินสัน Baszler เป็นนักมวยปล้ำหญิงที่ได้รับการรับรองเพียงคนเดียวในสหรัฐอเมริกา เมื่อวันที่มกราคม 2015 Baszler ได้รับการจัดอันดับเป็นนักสู้หญิงหญิงที่ดูหมิ่นศาสนาอันดับ 27 ในโลกตาม Fight Matrix และอันดับ 22 ตาม Tapology.com
| Shayna Baszler |
| --- | --- |

เกิด:  (1980-08-08) 8 สิงหาคม ค.ศ. 1980 (44 ปี) Sioux Falls, South Dakota, United States
ชื่ออื่น: The Queen of Spades
สัญชาติ: American
ส่วนสูง: 5 ft 7 in
น้ำหนัก: 135 lb
รุ่น: Bantamweight
ช่วงระยะ: 67.5 in
รูปแบบ: Catch Wrestling, Muay Thai, Brazilian Jiu-Jitsu
มาจาก: Glendale, California
ทีม: CSW, Next Edge Academy of Martial Arts, Glendale Fighting Club (2013-present)
อันดับ: Brown belt in Brazilian Jiu-Jitsu

สถิติการต่อสู้แบบผสม
คะแนนรวม: 26
ชนะ: 15
โดยการน็อก: 1
โดยการยอม: 13
โดยการตัดสิน: 1
แพ้: 11
โดยการน็อก: 6
โดยการยอม: 2
โดยการตัดสิน: 3
 
มหาวิทยาลัย: MidAmerica Nazarene University
สถิติการต่อสู้แบบผสม จากเชอร์ด็อก
แชมป์และรางวัลต่างๆ > การต่อสู้แบบผสม

Freestyle Cage Fighting
FCF Women's Bantamweight Grand Prix Championship (1 time)
Invicta FC
Fight of the Night (2 times) vs. Sara McMann, Alexis Davis
The Cage Inc.
TCI Women's 140 lbs Championship (1 time, first)
แชมป์และรางวัลต่างๆ > มวยปล้ำอาชีพ

Absolute Intense Wrestling
AIW Women's Championship (1 time)
DDT Pro-Wrestling
Ironman Heavymetalweight Championship (1 time)
New Horizon Pro Wrestling
IndyGurlz Australian Championship (1 time)
Global Conflict Shield Tournament (2017)
Premier Wrestling
Premier Women's Championship (1 time)
Pro Wrestling Illustrated
Ranked No. 4 of the top 100 female wrestlers in the PWI Female 100 in 2019
Ranked No. 24 of the top 50 Tag Teams in the PWI Tag Team 50 in 2021- with Nia Jax
Quintessential Pro Wrestling
QPW Women's Championship (1 time)
Sports Illustrated
Ranked No. 4 of the top 10 women's wrestlers in 2019
WWE
NXT Women's Championship (2 times)
WWE Women's Tag Team Championship (3 times) – with Nia Jax (2), and Ronda Rousey (1)
NXT Year-End Award (1 time)
Female Competitor of the Year (2019)
แหล่งข้อมูลอื่น

เชย์นา เบสซเลอร์ ที่ WWE.com
เชย์นา เบสซเลอร์ ที่เอกซ์ (ทวิตเตอร์)
Shayna Baszler at Awakening Fighters
Shayna Baszler Official MySpace
สถิตินักต่อสู้แบบผสมของ เชย์นา เบสซเลอร์ จากเชอร์ด็อก
เป็นแชมป์หญิง NXT
เจ้าจอมมารดาวง ในรัชกาลที่ 5

| เจ้าจอมมารดาวง |
| --- | --- |
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าโกมลเสาวมาลย์
บิดามารดา: พระยาอรรคราชนาคภักดี (เนตร เนตรายน) อรุ่น อรรคราชนาคภักดี
เจ้าจอมมารดาวง หรือ วงษ์ (สกุลเดิม เนตรายน) เป็นพระสนมนางหนึ่งในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาอรรคราชนาคภักดี (เนตร เนตรายน) และอรุ่น อรรคราชนาคภักดี  ซึ่งอรุ่นผู้มารดา เป็นธิดาคนที่สองของหลวงมหามณเฑียร (จุ้ย) และท่านนุ่ม ต่อมาได้ถวายตัวเป็นละคร แล้วเป็นเจ้าจอมในรัชกาลที่ 4 ครั้นเมื่อสิ้นรัชกาลพระเจ้าอยู่หัวพระองค์นั้น เจ้าจอมอรุ่นจึงลาออกจากวังเพื่อสมรส
เจ้าจอมมารดาวง มีพระราชธิดาพระองค์หนึ่งคือ พระเจ้าลูกเธอ พระองค์เจ้าโกมลเสาวมาลย์ ประสูติประสูติวันที่ 19 กันยายน พ.ศ. 2430 พระองค์สิ้นพระชนม์วันที่ 19 เมษายน พ.ศ. 2433 พระชันษา 3 ปี
เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
เยเลนา สตาโซวา

| เยเลนา สตาโซวา |
| --- | --- |
Елена Стасова
สตาโซวา ป.ทศวรรษ 1920

เลขาธิการแห่งคณะกรรมการกลางพรรคคอมมิวนิสต์รัสเซีย (บอลเชวิค)
ดำรงตำแหน่ง มีนาคม ค.ศ. 1919 – ธันวาคม ค.ศ. 1919
ก่อนหน้า: ยาคอฟ สเวียร์ดลอฟ
ถัดไป: นีโคไล เครสตินสกี (ในฐานะเลขาธิการรับผิดชอบ)
เลขาธิการชำนาญการแห่งคณะกรรมการกลางพรรคแรงงานสังคมประชาธิปไตยรัสเซีย (บอลเชวิค)
ดำรงตำแหน่ง เมษายน ค.ศ. 1917 – ค.ศ. 1918
ก่อนหน้า: สถาปนาตำแหน่ง
ถัดไป: ยาคอฟ สเวียร์ดลอฟ (ในฐานะประธานเลขาธิการ)
 
ข้อมูลส่วนบุคคล
เกิด: 15 ตุลาคม [ตามปฎิทินเก่า: 3 ตุลาคม] ค.ศ. 1873 เซนต์ปีเตอส์เบิร์ก จักรวรรดิรัสเซีย
เสียชีวิต: 31 ธันวาคม ค.ศ. 1966(1966-12-31) (93 ปี) มอสโก รัสเซียโซเวียต สหภาพโซเวียต
ที่ไว้ศพ: กำแพงเครมลิน มอสโก
เชื้อชาติ: รัสเซีย โซเวียต
พรรคการเมือง: พรรคแรงงานสังคมประชาธิปไตยรัสเซีย (ค.ศ. 1898–1903)   พรรคแรงงานสังคมประชาธิปไตยรัสเซีย (บอลเชวิค) (ค.ศ. 1903–1918)  พรรคคอมมิวนิสต์รัสเซีย (บอลเชวิค) (ค.ศ. 1918–1946)
 สมาชิกสถาบันกลาง  11 มีนาคม–25 มีนาคม ค.ศ. 1919: สมาชิกเต็มโปลิตบูโรที่ 7   เมษายน–กันยายน ค.ศ. 1919: ว่าที่สมาชิกโปลิตบูโรที่ 8   ค.ศ. 1917–1920: สมาชิกคณะเลขาธิการที่ 6, 7 และ 8  

เยเลนา ดมีตรีเยฟนา สตาโซวา (รัสเซีย: Елена Дмитриевна Стасова; 15 ตุลาคม [ตามปฎิทินเก่า: 3 ตุลาคม] ค.ศ. 1873 – 31 ธันวาคม ค.ศ. 1966) เป็นนักปฏิวัติชาวรัสเซีย สมาชิกบอลเชวิคเก่า และเป็นผู้นำกลุ่มแรกของพรรคการเมืองที่ต่อมากลายเป็นพรรคคอมมิวนิสต์แห่งสหภาพโซเวียต
สตาโซวาเกิดในตระกูลขุนนางที่มีชื่อเสียงในเซนต์ปีเตอส์เบิร์ก เธอประกอบอาชีพแรกด้วยการเป็นอาจารย์และเริ่มยอมรับการเมืองสายปฏิวัติ โดยใน ค.ศ. 1898 เธอเข้าร่วมกับพรรคแรงงานสังคมประชาธิปไตยรัสเซีย (RSDRP) ซึ่งเป็นยุคแรกของการก่อตั้งพรรค และหลังจากการแตกแยกทางอุดมการณ์ของพรรคใน ค.ศ. 1903 สตาโซวาจึงให้การสนับสนุนฝ่ายบอลเชวิคของวลาดีมีร์ เลนิน เธอยังคงดําเนินกิจกรรมปฏิวัติในรัสเซีย สวิตเซอร์แลนด์ และฟินแลนด์ต่อไป แม้จะถูกจำคุกและเนรเทศอยู่บ่อยครั้ง จากนั้นใน ค.ศ. 1913 เธอถูกเนรเทศไปยังไซบีเรีย แต่ไม่นานเธอจึงกลับมาเซนต์ปีเตอส์เบิร์กอีกครั้งก่อนหน้าการปฏิวัติเดือนกุมภาพันธ์ เธอได้รับการแต่งตั้งเป็นเลขาธิการพรรค และกลายเป็นสมาชิกสำรองของคณะกรรมการกลาง แต่แล้วใน ค.ศ. 1920 เธอถูกกีดกันจากอำนาจโซเวียตโดยสมบูรณ์ หลังจากนั้น สตาโซวาจึงเข้าเป็นตัวแทนโคมินเทิร์นในเยอรมนีจนถึง ค.ศ. 1927 เมื่อเธอเดินทางกลับรัสเซียและได้รับตำแหน่งผู้นำองค์กรช่วยเหลือสากลแดง (MOPR) ตั้งแต่ ค.ศ. 1938 ถึง ค.ศ. 1946 เธอเป็นบรรณาธิการของนิตยสาร "อินเตียร์นาซีโอนัลนายา ลีเตราตูรา" (Интернациональная литература) สตาโซวาเสียชีวิตใน ค.ศ. 1966 ด้วยวัย 93 ปี
หนังสืออ่านเพิ่ม

Barbara Evan Clements, Bolshevik Women, New York: Cambridge University Press, 1997